CELEX: 62013CN0033
Language: mt
Date: 2013-01-22 00:00:00
Title: Kawża C-33/13: Talba għal deċiżjoni preliminari mressqa mill-Wojewódzki Sąd Administracyjny w Łodzi (il-Polonja) fit- 22 ta’ Jannar 2013 — Marcin Jagiełło vs Dyrektorowi Izby Skarbowej w Łodzi

18.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 141/8
            
         Talba għal deċiżjoni preliminari mressqa mill-Wojewódzki Sąd Administracyjny w Łodzi (il-Polonja) fit-22 ta’ Jannar 2013 — Marcin Jagiełło vs Dyrektorowi Izby Skarbowej w Łodzi
   (Kawża C-33/13)
   2013/C 141/13
   Lingwa tal-kawża: il-Pollakk
   
      Qorti tar-rinviju
   
   Wojewódzki Sąd Administracyjny w Łodzi
   
      Partijiet fil-kawża prinċipali
   
   
      Rikorrent: Marcin Jagiełło
   
      Konvenut: Dyrektor Izby Skarbowej w Łodzi
   
      Domandi preliminari
   
   
               (1)
            
            
               L-Artikolu 4(1) u (2) flimkien mal-Artikolu 5(1) tas-Sitt Direttiva tal-Kunsill, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima (ĠU Edizzjoni Speċjali bil-Malti, Kapitolu 9, Vol. 1, p. 23) għandu jiġi interpretat fis-sens li jipprekludi li l-bejgħ imwettaq minn operatur li juża isem persuna oħra, bil-kunsens ta’ din tal-aħħar, sabiex tinħeba l-attività ekonomika vera tiegħu, jiġi kklassifikat bħala provvista ta’ beni?
            
         
               (2)
            
            
               L-Artikolu 17 tas-Sitt Direttiva għandu jiġi interpretat fis-sens li jipprekludi t-tnaqqis tal-VAT minn fattura stabbilita minn persuna li sempliċement serviet ta’ prestanome għall-bejgħ ta’ beni mwettaq minn operatur ieħor, mingħajr indikazzjoni tal-fatt li x-xerrej kien jaf jew seta’ kien jaf, fuq il-bażi ta’ ċirkustanzi oġġettivi, li t-tranżazzjoni li fiha huwa pparteċipa kienet involuta fi frodi jew f’irregolaritajiet oħra, imwettqa mill-persuna li ħarġet il-fattura jew minn operatur li jikkollabora ma’ din tal-aħħar?